“The Red Sleeve” Capai Rating Tertinggi, “Happiness” Catat Peningkatan Menjelang Finale
Drama MBC The Red Sleeve terus mendominasi senarai drama Jumaat malam. Pada 10 Disember, rating penonton drama sejarah romantik popular lakonan Lee Junho dan Lee Se Young itu telah mencapai tahap tertinggi setakat ini. Menurut Nielsen Korea, The Red Sleeve kekal menjadi drama paling ramai penonton dalam slot waktunya dengan mencatatkan purata rating 10.9 peratus untuk episod terbaru, sekaligus mencipta rekod peribadi drama tersebut.  Sementara itu, drama SBS Now We Are Breaking Up mengekalkan rating yang dicatatkan pada episod minggu lepas, iaitu sebanyak 6.9 peratus,  Di saluran kabel, drama tvN Happiness menyaksikan peningkatan jumlah penonton menjelang siri finale. Drama apokaliptik thriller itu mencatatkan peningkatan rating 3.5 peratus untuk episod terbaru, mengekalkan kedudukan pertama dalam slot waktunya di semua saluran kabel. 